**HANKELEPINGU PROJEKT** kuupäev digitaalallkirjas

**Kadrina Vallavalitsus**, registrikood 75007824, aadress Rakvere tee 14, 45201 Kadrina, Lääne-Viru maakond, mida esindab valla põhimääruse alusel vallavanem Kairit Pihlak (edaspidi *ostja*)

ja

**……………….,** registrikoodiga ……., aadressiga……………., mida esindab (edaspidi *müüja*),

eraldi nimetatud ka *pool* ja ühiselt *pooled*, sõlmisid käesoleva hankelepingu (edaspidi *leping*) alljärgnevatel tingimustel:

1. **Üldsätted**
	1. Leping sõlmitakse alla lihthanke piirmäära jääva hanke „Liikumisõpetuse õppevahendite ostmine“ tulemusena. Hankelepingu täitmisel lähtuvad pooled Eesti Vabariigis kehtivast õigusest, lepingust ja selle lisadest.
	2. Lepingus fikseerimata küsimuste lahendamisel lähtutakse võlaõigusseaduse asjakohastest sätetest ning hankemenetluses ostja esitatud dokumentidest.

1.4. Lepinguga seotud teated loetakse esitatuks ja kätte antuks, kui need on saadetud kirja või e-posti teel poolte kontaktisikutele, kelleks on:

1.4.1. ostja poolt ………, telefon ………., e-post ………….;

1.4.2. müüja poolt ……….., telefon ………., e-post: ………...

1.5. Lepingu dokumendid koosnevad lepingust, lepingu lisadest ja lepingu muudatustest.

1.6. Lepingul on sõlmimise hetkel järgmised lisad:

1.6.1. Hankedokumendid

1.6.2. Hankele esitatud pakkumus.

1.7. Pooled käsitlevad lepingut ja selle lisasid jagamatu tervikuna ning tõlgendavad iga dokumenti tervikust lähtudes.

1.8. Lepingu lisasid ei lisata lepingule ega allkirjastata uuesti.

**2. Lepingu objekt, hind ja tähtaeg**

2.1. Lepingu objekt on liikumisõpetuse õppevahendite ostmine.

2.2. Lepingu objektiks olevate õppevahendite maksumus kokku on ……… eurot (………….), millele lisandub käibemaks.

2.3. Lepingu punktis 2.2 fikseeritud lepingu hind on lõplik, sisaldades kõiki müüja kulutusi, mis tekivad seoses lepingu täitmisega, sealhulgas:

2.3.1. õppevahendite maksumust;

2.3.2. kohalikke ja riiklikke makse;

2.3.3. transporti;

2.3.4. muid kulusid, mis on vajalikud pakutavate õppevahendite kasutusele võtmiseks;

2.4. Leping jõustub viimase digitaalallkirja lisamisest. Lepingu täitmise tähtaeg on kaks (2) kuud alates allkirjastamisest.

2.5. Lepingu allkirjastamisega kinnitab müüja, et tal on olemas kõik õigused ja võimalused täita lepingus fikseeritud kohustusi ning tarnida lepingu objektiks olevad õppevahendid.

2.6. Müüja tagab, et tal on võimalik tarnida lepingu objektiks olevad õppevahendid õigeaegselt vastavalt lepingu punktile 2.4.

3**.** **Garantii ja hooldus**

3.1. Garantiitähtaeg on 12 kuud ning see hakkab kulgema müüja poolt lepingu kohasest täitmisest arvates (edaspidi *garantii kehtivus*).

3.2. Müüja annab ostjale üle garantiiga seonduva dokumentatsiooni, mis sisaldab

garantiitingimuste kirjeldust.

**4. Poolte õigused ja kohustused**

*4.1. Müüja kohustub:*

4.1.1. tarnima õppevahendid aadressile Kadrina Keskkool, Rakvere tee 4, Kadrina, 45201 Lääne-Viru maakond.

4.1.2. võtma enda kanda kõik kulud, mis on seotud õppevahendite kasutusele võtmise tarne- ja teiste kuludega. Täiendavaid kulusid ostja ei aktsepteeri.

*4.2. Müüjal on õigus:*

4.2.1. nõuda ostjalt lepingujärgsete summade tasumist vastavalt lepingule.

*4.3. Ostja kohustub:*

4.3.1. tasuma müüja poolt esitatud e-arve alusel õppevahendite eest vastavalt lepingus sätestatule;

4.3.2. võtma õppevahendid vastu viie (5) tööpäeva jooksul müüja vastava teate saamisest arvates.

*4.4. Ostjal on õigus:*

4.4.1. rakendada viivist 0,1% päevas lepingu maksumusest õppevahendite mittetähtaegse üleandmise korral;

4.4.2. nõuda müüjalt ebakvaliteetsete õppevahendite tasuta ümbervahetamist kvaliteetsete õppevahendite vastu;

4.4.3. viivitada lepinguliste kohustuste täitmisega, kui lepingulisi kohustusi ei täida müüja;

4.4.4. rakendada võlaõigusseadusest tulenevaid sanktsioone müüjale, kui müüja ei täida oma lepingulisi kohustusi.

**5. Lepingu täitmine ja tasumine**

5.1. Õppevahendite üleandmine vormistatakse üleandmise-vastuvõtmise aktiga (edaspidi *akt*) ning kinnitatakse akti allkirjastamisega.

5.2. Enne akti allkirjastamist kontrollivad pooled õppevahendite komplektsust, terviklikkust.

5.3. Müüja esitab ostjale e-arve pärast akti ostjapoolset allkirjastamist.

5.4. Ostja tasub lepingu punktis 2.2 nimetatud summa 20 kalendripäeva jooksul arve saamisest arvates.

5.5. Loetakse, et leping on müüja poolt täidetud, kui dokumendid ja õppevahendid on ostjale aktiga üle antud.

5.6. Loetakse, et leping on ostja poolt täidetud, kui ostja on tasunud müüja esitatud e-arve 20 päeva jooksul arve kättesaamisest arvates.

**6. Muud tingimused**

6.1. Lepingust tulenevad erimeelsused lahendatakse läbirääkimiste teel. Vaidlused, milles pooled ei jõua kokkuleppele, lahendatakse Eesti Vabariigis kehtivate õigusaktidega ettenähtud korras.

6.2. Pooled ei tohi ilma teise poole kirjaliku nõusolekuta anda lepinguga seotud infot kolmandatele isikutele, välja arvatud lepingu täitmise eesmärgil ning isikutele ja asutustele, kellel on info saamiseks õigusaktidest tulenev alus.

6.3. Leping tühistab kõik poolte vahel lepingu objektiks olevate õppevahendite tarnet puudutavad varasemad suulised ja kirjalikud kokkulepped.

6.4. Leping on sõlmitud digitaalses originaaleksemplaris, mille pooled allkirjastavad ning mis on elektroonilises käibes ja saadetakse pooltele.

**Ostja Müüja**